pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นรม.ให้สัมภาษณ์สื่อมวลชนภายหลังการประชุมคณะรัฐมนตรี พร้อมย้ำว่า รัฐบาลจะเร่งดำเนินการคดีต่าง ๆ เข้าสู่กระบวนการยุติธรรมให้แล้วเสร็จโดยเร็ว
วันอังคารที่ 1 สิงหาคม 2560
นรม.ให้สัมภาษณ์สื่อมวลชนภายหลังการประชุมคณะรัฐมนตรี พร้อมย้ําว่า รัฐบาลจะเร่งดําเนินการคดีต่าง ๆ เข้าสู่กระบวนการยุติธรรมให้แล้วเสร็จโดยเร็ว
เพื่อให้ประเทศเดินหน้าต่อไปได้และแสดงความห่วงใยประชาชนที่ประสบภัยธรรมชาติในขณะนี้ โดยขอให้ประชาชนเชื่อฟังคําเตือนของกรมอุตุนิยมวิทยา และคําเตือนของส่วนราชการที่เกี่ยวข้อง
วันนี้ (1สิงหาคม 2560) เวลา 15.10 น. ณ บริเวณห้องโถงชั้นล่าง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ให้สัมภาษณ์สื่อมวลชนภายหลังการประชุมคณะรัฐมนตรี ดังนี้
รัฐบาลกําลังเร่งดําเนินการคดีต่าง ๆ ให้แล้วเสร็จโดยเร็ว ซึ่งการแถลงปิดคดีในวันนี้ มีประชาชนมาร่วมให้กําลังใจ นางสาวยิ่งลักษณ์ ชินวัตร อดีตนายกรัฐมนตรี จํานวนประมาณ 1,200 กว่าคน โดยกระบวนการทุกอย่างเป็นไปตามขั้นตอนทางกฎหมาย และขอให้สื่ออย่าไปวิพากวิจารณ์มากจนเกินไป ทั้งนี้ เป็นเรื่องของศาลที่จะรับไปพิจารณาตามขั้นตอนต่อไป พร้อมกล่าวย้ําว่า ประเทศต้องเดินหน้าต่อไปได้และขอให้ทุกคนทําหน้าที่ของตัวเองให้ดีที่สุด ซึ่งในส่วนเรื่องการตรวจสอบทุกอย่างนั้นได้มีการตรวจสอบตามข้อเท็จจริงและได้ดําเนินการตามขั้นตอนเสร็จสิ้นไปนานแล้ว
ส่วนเรื่องการแต่งตั้งเลขาธิการ สภาความมั่นคงแห่งชาติ (สมช.) คนใหม่ พลเอก วัลลภ รักเสนาะ นั้น นายกรัฐมนตรีกล่าวว่า เป็นเรื่องของการพิจารณาของฝ่ายมั่นคง ซึ่งในห้วงเวลานี้จําเป็นอย่างยิ่งจะต้องมีผู้ที่มีความรู้ความสามารถด้านความมั่นคงที่เกี่ยวข้องทางด้านทหารด้วย ตลอดจนมีการดูแลผู้บริหาร สมช.ที่มีอยู่เดิมด้วยเพื่อไม่ให้เกิดการเสียกําลังใจ
นายกรัฐมนตรีได้ตอบคําถามสื่อมวลชนถึงเรื่องมาตรการช่วยเหลือเยียวยาผู้ประสบภัยน้ําท่วม จังหวัดสกลนครนั้น รัฐบาลมีหลักเกณฑ์พร้อมดําเนินการให้ความช่วยเหลือทันท่วงที เพราะมีเหตุการการณ์เช่นนี้เกิดขึ้นหลายครั้งแล้ว ซึ่งที่ผ่านมารัฐบาลได้แก้ปัญหาน้ําท่วมที่ภาคใต้และช่วยเหลือได้ทันเหตุการณ์อย่างต่อเนื่อง ทั้งนี้ รัฐบาลมีการกําหนดแผนงานพร้อมมาตรการต่าง ๆ ค่อนข้างครบถ้วนสมบูรณ์แล้ว ส่วนในเรื่องการเยียวยา และฟื้นฟูนั้นเป็นอีกเรื่องหนึ่งที่ได้มีการของบประมาณโดยกระทรวงการคลังแล้ว ซึ่งจะมีการชี้แจงเพิ่มเติมอีกครั้งหนึ่ง อย่างไรก็ตาม การเยียวยา และฟื้นฟูนั้นจะมีหน่วยงานราชการต่าง ๆ ที่เกี่ยวข้องเข้าไปเก็บข้อมูลในการซ่อมแซมสาธารณูปโภคพื้นฐาน การซ่อมแซมบ้านของประชาชน ซึ่งรัฐบาลมีแผนให้เร่งดําเนินการฟื้นฟูให้เร็วที่สุด ซึ่งสมเด็จพระเจ้าอยู่หัวฯ ทรงห่วงใยในเรื่องนี้เป็นอย่างยิ่ง
ตอนท้ายของการให้สัมภาษณ์ นายกรัฐมนตรีได้กล่าวย้ําว่าขอให้ประชาชนเชื่อฟังคําเตือนของกรมอุตุนิยมวิทยา และคําเตือนของส่วนราชการอื่น ๆ ที่เกี่ยวข้อง ซึ่งรัฐบาลได้เตือนมาโดยตลอด เพื่อให้ประชาชนได้รับทราบและเตรียมการรับมือภัยจากธรรมชาติ โดยทุกคนมีความจําเป็นต้องเตรียมความพร้อม โดยเฉพาะภัยธรรมชาติในครั้งนี้เกิดฝนตกหนักต่อเนื่องมีปริมาณน้ําฝน 300 มิลลิเมตร ซึ่งมากกว่าปกติ จึงส่งผลให้เกิดน้ําท่วมในหลายพื้นที่ และได้เตรียมแผนเข้าลงตรวจพื้นที่โดยประสานกับกระทรวงต่าง ๆ อาทิ กระทรวงเกษตรและสหกรณ์ กระทรวงมหาดไทย และกระทรวงที่เกี่ยวข้อง โดยพร้อมขับเคลื่อนแผนที่ได้เตรียมวางแผนไว้แล้วเพื่อช่วยเหลือประชาชนอย่างเร่งด่วน
.......................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ แถลงข่าวโครงการป้องกันภัยคุกคามทางไซเบอร์
วันพุธที่ 8 มีนาคม 2560
รองปลัดกระทรวงดิจิทัลฯ แถลงข่าวโครงการป้องกันภัยคุกคามทางไซเบอร์
รองปลัดกระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานแถลงข่าวโครงการตรวจสอบเนื้อหาที่เผยแพร่ผ่านเทคโนโลยีสารสนเทศจากการกระจายเสียงจากวิทยุและโทรทัศน์ทั้งระบบดิจิทัลและอนาล็อก (โครงการป้องกันภัยคุกคามทาง Cyber) โดยกระทรวงฯ จัดทําโครงการดังกล่าวขึ้นเพื่อดําเนินการตรวจสอบเนื้อหาที่เผยแพร่ผ่านเทคโนโลยีสารสนเทศจากการกระจายเสียงจากวิทยุและโทรทัศน์ทั้งระบบดิจิทัลและอนาล็อก เพื่อสร้างความรู้ความเข้าใจในการใช้สื่อเทคโนโลยีสารสนเทศในทางที่ถูกต้องให้กับประชาชน และไม่ตกเป็นเหยื่อจากอาชญากรรมทางเทคโนโลยีสารสนเทศ ตลอดจนสามารถถ่ายทอดความรู้และข้อมูลเกี่ยวกับภัยร้ายในรูปแบบต่างๆ จากเทคโนโลยีสารสนเทศ ส่งต่อไปยังคนในครอบครัวและคนอื่นๆ ในสังคม เพื่อร่วมช่วยกันลดปัญหาที่เกิดขึ้นจากอาชญากรรมทางเทคโนโลยีสารสนเทศ ร่วมสร้างสังคมคุณภาพ พร้อมยกระดับความปลอดภัย ความมั่นคงของประเทศ ณ ห้อง BB – 202 ชั้น 2 ศูนย์ประชุมวายุภักษ์ โรงแรมเซ็นทรา บาย เซ็นทาราศูนย์ราชการและคอนเวนชันเซ็นเตอร์ ถนนแจ้งวัฒนะ เขตหลักสี่ กรุงเทพฯ เมื่อวันที่ 7 มีนาคม 2560
****************************
รัฐบาลไทย-ข่าวทำเนียบรัฐบาล-การบินไทยชี้แจงกรณีไม่สามารถทำการบินสู่อิตาลี ในวันที่ 30 มีนาคม 2563 [กระทรวงคมนาคม]
วันเสาร์ที่ 28 มีนาคม 2563
การบินไทยชี้แจงกรณีไม่สามารถทําการบินสู่อิตาลี ในวันที่ 30 มีนาคม 2563 [กระทรวงคมนาคม]
การบินไทยชี้แจงกรณีไม่สามารถทําการบินสู่อิตาลี ในวันที่ 30 มีนาคม 2563
นายจักรกฤศฏิ์ พาราพันธกุล รองประธานกรรมการ คนที่ 2 บริษัท การบินไทย จํากัด (มหาชน) ปฏิบัติหน้าที่แทนกรรมการผู้อํานวยการใหญ่ เปิดเผยว่า ตามที่มีประกาศทางเว็บไซต์สถานเอกอัครราชทูต ณ กรุงโรม สาธารณรัฐอิตาลี ระบุว่า มีความเป็นไปได้ที่การบินไทยจะมีเที่ยวบินในเส้นทางกรุงเทพฯ-โรม ในวันที่ 30 มีนาคม 2563 นั้น บริษัท การบินไทยฯ ขอชี้แจงว่า มีหลายปัจจัยที่ไม่สามารถทําการบินได้ เนื่องจากสถานการณ์การแพร่ระบาดของไวรัสโควิด-19 ทวีความรุนแรงอย่างรวดเร็วและลุกลามไปทั่วโลก ทําให้อิตาลีได้ประกาศปิดประเทศ ประกอบกับกระทรวงสาธารณสุขของไทยได้ออกประกาศให้อิตาลีเป็นท้องที่นอกราชอาณาจักรที่เป็นเขตติดโรคติดต่ออันตราย กรณีโรคติดเชื้อไวรัสโควิด-19 รวมทั้งสํานักงานการบินพลเรือนแห่งประเทศไทย ยังได้ออกประกาศมาตรการเข้มงวดในการที่สายการบินจะรับผู้โดยสารจากประเทศกลุ่มเสี่ยง นอกจากนี้ บริษัท การบินไทยฯ ได้ยกเลิกเที่ยวบินสู่โรมตั้งแต่วันที่ 15 มีนาคม 2563 และยกเลิกเที่ยวบินสู่มิลาน ตั้งแต่วันที่ 13 มีนาคม 2563 พร้อมปิดสํานักงานเป็นการชั่วคราว โดยโยกย้ายพนักงานบางส่วนกลับมาประจําการที่กรุงเทพฯ ซึ่งปัจจัยต่างๆ ดังกล่าว ทําให้ยังไม่มีความแน่นอนที่บริษัทฯ จะพร้อมทําการบินสู่อิตาลีตามที่ปรากฏเป็นข่าว
อย่างไรก็ตาม บริษัทฯ จะหารือกับกระทรวงการต่างประเทศเพื่อหาแนวทางในการรับคนไทยกลับบ้านต่อไป
รัฐบาลไทย-ข่าวทำเนียบรัฐบาล-6 มาตรการ รถรับส่งนักเรียนปลอดภัยห่างไกลโควิด-19
วันพฤหัสบดีที่ 2 กรกฎาคม 2563
6 มาตรการ รถรับส่งนักเรียนปลอดภัยห่างไกลโควิด-19
ปฏิบัติดังนี้
-มาตรการคัดกรองตรวจวัดอุณหภูมิ
-สวมหน้ากากอนามัยตลอดการเดินทาง
-จัดให้มีแอลกอฮอล์ชนิดเจลหรือน้ํายาฆ่าเชื้อประจํารถ
-ทําความรถรับส่งนักเรียนก่อนและหลังการให้บริการ
-ลงทะเบียนบันทึกข้อมูลการใช้บริการของนักเรียน
-ปฏิบัติตามมาตรการควบคุมของ ศบค.
รัฐบาลไทย-ข่าวทำเนียบรัฐบาล-“ยุติธรรม” หารือแนวทางการส่งเสริมความรู้ในการผลิตปุ๋ยอินทรีย์ให้กับผู้ต้องโทษที่อยู่ในระบบ การพัฒนาพฤตินิสัยของกระทรวงยุติธรรม
วันจันทร์ที่ 17 ธันวาคม 2561
“ยุติธรรม” หารือแนวทางการส่งเสริมความรู้ในการผลิตปุ๋ยอินทรีย์ให้กับผู้ต้องโทษที่อยู่ในระบบ การพัฒนาพฤตินิสัยของกระทรวงยุติธรรม
กระทรวงยุติธรรม หารือแนวทางการส่งเสริมความรู้ในการผลิตปุ๋ยอินทรีย์ให้กับผู้ต้องโทษที่อยู่ในระบบการพัฒนาพฤตินิสัยของกระทรวงยุติธรรม
ในวันจันทร์ที่​ ๑๗ ธันวาคม​ ๒๕๖๑​ เวลา​ ๑๓.๓๐​ น.​
นายพงศธร​ สัจจชลพันธ์​ ผู้ช่วยรัฐมนตรีประจํากระทรวงยุติธรรม​
เป็นประธานการประชุมเพื่อหารือการส่งเสริมความรู้ในการผลิตปุ๋ยอินทรีย์​
ให้กับผู้ต้องโทษที่อยู่ในระบบการพัฒนาพฤตินิสัยของกระทรวงยุติธรรม
ประกอบด้วย กรมคุมประพฤติ กรมพินิจและคุ้มครองเด็กและเยาวชน และกรมราชทัณฑ์
ตามข้อสั่งการของรองนายกรัฐมนตรีและรัฐมนตรีว่าการกระทรวงยุติธรรม (พลอากาศเอก​ ประจิน จั่นตอง)​
เพื่อให้หน่วยงานดังกล่าวจัดเตรียมพื้นที่เพื่อดําเนินการสําหรับการผลิตปุ๋ยอินทรีย์
ตลอดจนดําเนินกิจกรรมร่วมกับระหว่างกระทรวงเกษตรและสหกรณ์ และกระทรวงยุติธรรม
รวมทั้งการลงนามในข้อตกลงร่วมกัน (MOU) เพื่อประชาสัมพันธ์ให้ประชาชนได้รับทราบ
การดําเนินกิจกรรมดังกล่าวร่วมกันต่อไป
โดยมี นายวิทยา สุริยะวงค์ รองปลัดกระทรวงยุติธรรม
นายนิมิต ทัพวนานต์ ผู้ช่วยปลัดกระทรวงยุติธรรม
รวมทั้งผู้บริหาร ข้าราชการ เจ้าหน้าที่ และผู้ที่เกี่ยวข้อง เข้าร่วมฯ
ณ​ ห้องประชุมคณะกรรมการตรวจสอบและประเมินกระทรวงยุติธรรม (คตป.) ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-ก.แรงงาน MOU ป้องกัน แก้ไขปัญหาการค้ามนุษย์ด้านแรงงาน จ.มหาสารคาม
วันพฤหัสบดีที่ 25 พฤษภาคม 2560
ก.แรงงาน MOU ป้องกัน แก้ไขปัญหาการค้ามนุษย์ด้านแรงงาน จ.มหาสารคาม
ก.แรงงาน ร่วมภาครัฐและภาคเอกชนMOUการป้องกันและแก้ไขปัญหาการค้ามนุษย์ด้านแรงงาน แสดงเจตจํานงป้องกันและแก้ไขปัญหาอย่างจริงจัง พร้อมเปิดศูนย์ Smart Jobs บริการรวดเร็วด้วยเทคบริการรวดเร็วด้วยเทคโนโลยีทันสมัย นําไปสู่การมีงานทํา มีอาชีพ มีรายได้
หม่อมหลวงปุณฑริก สมิติ ปลัดกระทรวงแรงงาน เป็นประธานพิธีลงนามบันทึกข้อตกลง (MOU) ว่าด้วยการป้องกันและแก้ไขปัญหาการค้ามนุษย์ด้านแรงงาน ณ ศูนย์ราชการกระทรวงแรงงานจังหวัดมหาสารคาม วันนี้(25 พ.ค.60) โดยกล่าวว่า กระทรวงแรงงาน ตระหนักถึงความสําคัญของปัญหาที่เกิดขึ้นจากการค้ามนุษย์ด้านแรงงาน ทั้งแรงงานที่เดินทางไปทํางานในต่างประเทศ แรงงานเด็ก แรงงานสตรี และการบังคับใช้แรงงาน ทั้งในระบบและนอกระบบ ตลอดจนแรงงานต่างด้าวและเพื่อมิให้เกิดการละเมิดการใช้กฎหมาย พร้อมสกัดกั้นการค้ามนุษย์ด้านแรงงานของจังหวัดมหาสารคาม จึงได้จัดให้มีการลงนามบันทึกข้อตกลงในครั้งนี้ขึ้น โดยร่วมกับหน่วยงานภาครัฐและภาคเอกชน ๑๖ แห่ง แสดงเจตจํานงร่วมกันป้องกันและแก้ไขปัญหาการค้ามนุษย์ด้านแรงงานอย่างจริงจัง มุ่งหวังสร้างความมั่นคงให้กับประเทศชาติ และครอบครัว ยุคไทยแลนด์ ๔.๐ ได้แก่ สํานักงานแรงงานจังหวัด สํานักงานจัดหางานจังหวัด สํานักงานสวัสดิการและคุ้มครองแรงงานจังหวัด สํานักงานประกันสังคมจังหวัด สํานักงานพัฒนาฝีมือแรงงานจังหวัด สํานักงานปกครองจังหวัด กองบังคับการตํารวจภูธรจังหวัด กองกําลังรักษาความสงบเรียบร้อยจังหวัด สํานักงานพัฒนาสังคมและความมั่นคงของมนุษย์จังหวัด สํานักงานเกษตรและสหกรณ์จังหวัดหอการค้าจังหวัด สภาอุตสาหกรรมจังหวัด สมาคมนายจ้างผู้รับเหมามหาสารคาม บริษัทขอนแก่นแหอวน สาขามหาสารคาม บริษัทน้ําตาลวังขนาย จํากัด สาขามหาสารคาม และบริษัท VAS การ์เม้นท์ สาขามหาสารคาม
นอกจากนี้ ปลัดกระทรวงแรงงาน ยังได้เปิดศูนย์บริการจัดหางานเพื่อคนไทย (Smart Job Center) พร้อมเชิญชวนประชาชนที่ว่างงาน ผู้ถูกเลิกจ้าง เปลี่ยนงาน และประสงค์จะหางานทํา รวมถึงผู้พิการ ผู้สูงอายุ ตลอดจนผู้สนใจทั่วไปมาใช้บริการของศูนย์บริการแห่งนี้ ซึ่งให้บริการแบบเบ็ดเสร็จด้วยเทคโนโลยีทันสมัย สามารถเข้าถึงข้อมูลการจ้างงาน สวัสดิการ พร้อมบริการภาครัฐอย่างรวดเร็ว นําไปสู่การมีงานทํา มีอาชีพ มีรายได้ สร้างความมั่นคงแก่ครอบครัวและประเทศชาติ
#################
กองเผยแพร่และประชาสัมพันธ์ / ๒๕ พฤษภาคม ๒๕๖๐ / กัณติภณ คูสมิทธิ์ ข่าว สมภพ ศีลบุตร ภาพ
รัฐบาลไทย-ข่าวทำเนียบรัฐบาล-ธอส.ประกาศ 2 มาตรการช่วยเหลือผู้ประสบอุทกภัย จ.สกลนคร  ลดดอกเบี้ย/เงินงวด พร้อมให้กู้เพิ่มและกู้ใหม่อัตราดอกเบี้ย 3% นาน 3 ปีแรก
วันจันทร์ที่ 31 กรกฎาคม 2560
ธอส.ประกาศ 2 มาตรการช่วยเหลือผู้ประสบอุทกภัย จ.สกลนคร  ลดดอกเบี้ย/เงินงวด พร้อมให้กู้เพิ่มและกู้ใหม่อัตราดอกเบี้ย 3% นาน 3 ปีแรก
ธนาคารอาคารสงเคราะห์ (ธอส.) ประกาศ 2 มาตรการลดอัตราดอกเบี้ยและภาระหนี้ที่อยู่อาศัยเพื่อช่วยเหลือลูกค้าประชาชนที่ประสบอุทกภัยในพื้นที่ จ.สกลนคร  กรณีลูกค้าเดิมของธนาคารที่ได้รับผลกระทบหลักประกันเสียหาย ธอส. ลดภาระดอกเบี้ยเหลือเพียง 0% ต่อปี นาน 3 เดือ
ธนาคารอาคารสงเคราะห์ (ธอส.) ประกาศ 2 มาตรการลดอัตราดอกเบี้ยและภาระหนี้ที่อยู่อาศัยเพื่อช่วยเหลือลูกค้าประชาชนที่ประสบอุทกภัยในพื้นที่ จ.สกลนคร กรณีลูกค้าเดิมของธนาคารที่ได้รับผลกระทบหลักประกันเสียหาย ธอส. ลดภาระดอกเบี้ยเหลือเพียง 0% ต่อปี นาน 3 เดือนแรก ส่วนเดือนที่ 4-12 คิดอัตราดอกเบี้ย MRR-2.50 ต่อปี พร้อมจัดทําสินเชื่อดอกเบี้ยพิเศษ 3.00% ต่อปี นาน 3 ปี สําหรับลูกค้าเดิมของ ธอส. และลูกค้าใหม่ ที่บ้านได้รับความเสียหายสามารถกู้เพิ่ม หรือกู้ใหม่เพื่อปลูกสร้างทดแทนหลังเดิม และกู้ซ่อมแซม ลูกค้าที่ได้รับผลกระทบสามารถติดต่อได้ที่สาขาของ ธอส. ตั้งแต่วันจันทร์ที่ 31 กรกฎาคม 2560
นายฉัตรชัย ศิริไล กรรมการผู้จัดการธนาคารอาคารสงเคราะห์ (ธอส.) เปิดเผยว่า ตามที่ได้เกิดสถานการณ์น้ําท่วมใน จ.สกลนคร ส่งผลให้ประชาชนได้รับความเดือดร้อนทั้งในด้านที่อยู่อาศัย และการประกอบอาชีพ ธนาคารอาคารสงเคราะห์ในฐานะสถาบันการเงินเฉพาะกิจของรัฐ สังกัดกระทรวงการคลัง ซึ่งมีพันธกิจ : ทําให้คนไทยมีบ้าน พร้อมที่จะเป็นกลไกหลักในการช่วยเหลือและบรรเทาความเดือดร้อนด้านที่อยู่อาศัยให้กับลูกค้าประชาชนที่ประสบอุทกภัย โดยเตรียมวงเงิน 500 ล้านบาท จัดทํา “โครงการเงินกู้เพื่อช่วยเหลือผู้ประสบอุทกภัยปี 2560” ซึ่งมีรายละเอียดประกอบด้วย
มาตรการที่ 1 สําหรับลูกค้าเดิมของ ธอส. กรณีหลักประกัน(ที่อยู่อาศัยที่จดจํานองกับธนาคาร)ได้รับผลกระทบ ธนาคารจะลดภาระดอกเบี้ยและเงินงวดผ่อนชําระ โดยคิดอัตราดอกเบี้ย 0% ต่อปี นาน 3 เดือนแรก เดือนที่ 4-12 อัตราดอกเบี้ย MRR-2.50% ต่อปี ปีที่ 2 อัตราดอกเบี้ย MRR-2.00% ต่อปี ปีที่ 3 อัตราดอกเบี้ย MRR-1.00% ต่อปี และปีที่ 4 จนถึงตลอดอายุสัญญาเงินกู้กรณีลูกค้าสวัสดิการ ดอกเบี้ยเท่ากับ MRR-1.00% ต่อปี กรณีลูกค้ารายย่อยทั่วไป ดอกเบี้ยเท่ากับ MRR-0.50% ต่อปี (ปัจจุบันอัตราดอกเบี้ย MRR ธอส. อยู่ที่ 6.75% ต่อปี)
มาตรการที่ 2 สําหรับลูกค้าใหม่ หรือลูกค้าเดิมของ ธอส. ที่อาคารหรือบ้านได้รับความเสียหายสามารถขอกู้เพิ่ม หรือ กู้ใหม่ เพื่อปลูกสร้างทดแทนหลังเดิม หรือกู้ซ่อมแซมอาคารที่ได้รับความเสียหาย คิดอัตราดอกเบี้ยเงินกู้คงที่ 3.00% ต่อปี นาน 3 ปี หลังจากนั้น กรณีลูกค้าสวัสดิการ คิดอัตราดอกเบี้ย MRR-1.00% ต่อปี ส่วนลูกค้ารายย่อย คิดอัตราดอกเบี้ย MRR-0.50% ต่อปี
สําหรับวงเงินให้กู้ต่อรายธนาคารกําหนดไว้ไม่เกิน 1 ล้านบาทต่อ 1 หลักประกัน โดยคุณสมบัติของผู้ที่สามารถ เข้าร่วม“โครงการเงินกู้เพื่อช่วยเหลือผู้ประสบอุทกภัย ปี 2560” จะต้องเป็นลูกหนี้เดิมของ ธอส. หรือลูกค้าใหม่ ซึ่งที่อยู่อาศัยเป็นกรรมสิทธิ์ของตนเองหรือคู่สมรส และได้รับความเสียหายจากการประสบอุทกภัย
ทั้งนี้ ลูกค้าที่ได้รับผลกระทบสามารถติดต่อได้ที่สาขาของธนาคารอาคารสงเคราะห์ตั้งแต่วันจันทร์ที่ 31 กรกฎาคม 2560 เป็นต้นไป สอบถามรายละเอียดเพิ่มเติมได้ที่ ธอส.ทุกสาขาทั่วประเทศ หรือศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-นายกรัฐมนตรีแนะร่วมกันเผยแพร่เอกลักษณ์ความเป็นไทย ร่วมมือร่วมใจพัฒนาประเทศ
วันศุกร์ที่ 27 ธันวาคม 2562
นายกรัฐมนตรีแนะร่วมกันเผยแพร่เอกลักษณ์ความเป็นไทย ร่วมมือร่วมใจพัฒนาประเทศ
นายกรัฐมนตรีแนะร่วมกันเผยแพร่เอกลักษณ์ความเป็นไทย ร่วมมือร่วมใจพัฒนาประเทศ
วันนี้ (26 ธันวาคม 2562) เวลา 15.00 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมพูดคุยกับ ฟ้าใส ปวีณสุดา ดรูอิ้น ตัวแทนประเทศไทยในการประกวดมิสยูนิเวิร์ส เกี่ยวกับแรงบันดาลใจในการทํางานและอนาคตประเทศไทย พร้อมกล่าวอวยพรปีใหม่ 2563 ในรายการ Government Weekly สรุป ดังนี้
ช่วงแรก นายกรัฐมนตรีกล่าวชื่นชมและแสดงความยินดีกับน้องฟ้าใส ปวีณสุดา ที่เป็นตัวแทนประเทศไทยในการไปประกวดมิสยูนิเวิร์สที่ประเทศสหรัฐอเมริกา และสามารถเข้าสู่รอบ 5 คนสุดท้าย สร้างชื่อเสียงให้กับคนไทยและประเทศไทยเป็นอย่างมาก ที่ผ่านมาคนไทยก็ได้ติดตามและส่งกําลังใจให้ตัวแทนประเทศไทยที่ร่วมประกวดในเวทีต่างๆ และได้เห็นพัฒนาการของนางงามไทยในหลายด้าน ทั้งบุคลิกภาพและปฏิภาณไหวพริบ ขอเป็นกําลังใจให้น้องฟ้าใสและตัวแทนของประเทศไทยในปีต่อ ๆ ไปให้ทําหน้าที่อย่างเต็มความสามารถ และนําเอาเอกลักษณ์และวัฒนธรรมความเป็นไทยไปเผยแพร่ให้กับชาวต่างชาติได้รู้จัก
นายกรัฐมนตรีกล่าวถึงแรงบันดาลใจในการทํางานของตนเองว่า คือ สถาบันชาติ ศาสนา พระมหากษัตริย์ และสิ่งสําคัญคือการทําเพื่อประชาชน แก้ปัญหาความเดือดร้อน การพัฒนาคุณภาพชีวิต แก้ปัญหาความขัดแย้ง ความยากจน และปัญหาสังคมอื่น ๆ เพื่อประเทศไทยพัฒนาก้าวไกลไปข้างหน้า บางเรื่องจําเป็นต้องใช้เวลาและความร่วมมือจากทุกฝ่าย สําหรับรัฐบาลจะตั้งใจทําทุกอย่างอย่างเต็มที่ ไม่ย่อท้อ พร้อมพัฒนาและปรับปรุงสิ่งต่าง ๆ ให้ดีขึ้น ขณะเดียวกันก็ขอให้คนไทยทุกคนได้ศึกษาเรียนรู้ มุ่งมั่นในการทําสิ่งต่าง ๆ อย่างไม่ท้อถอย รวมถึงการมีน้ําใจ ช่วยเหลือเผื่อแผ่ผู้อื่น โครงการที่รัฐบาลวางแผนไว้ จะต้องเดินหน้าอย่างเข้มแข็ง ด้วยความร่วมมือ ร่วมใจจากทุกฝ่ายทั้งภาครัฐ ภาคเอกชน และประชาชน
ช่วงท้ายรายการ นายกรัฐมนตรียังฝากความห่วงใยถึงประชาชนผู้เดินทางกลับหรือท่องเที่ยวในช่วงเทศกาลปีใหม่ โดยขอให้เดินทางไปและกลับอย่างปลอดภัย มีสติ ไม่ประมาท มีน้ําใจกับผู้อื่น ปฏิบัติตามกฎจราจรอย่างเคร่งครัด เพื่อช่วยกันลดอุบัติเหตุ
โอกาสนี้ นายกรัฐมนตรีได้กล่าวอวยพรในโอกาสขึ้นปีใหม่ ความว่า ขอเดชะพระบารมีของพระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินี พระบรมวงศานุวงศ์ และสิ่งศักดิ์สิทธิ์ที่คนไทยนับถือ ได้โปรดดลบันดาลพระราชทานพรให้คนไทยทุกคนประสบแต่ความสุขความเจริญ สุขภาพร่างกายและจิตใจสมบูรณ์แข็งแรง ปลอดภัย มีชีวิตความเป็นอยู่ที่ดีขึ้น คิดหวังสิ่งใดขอให้สําเร็จผลตามความมุ่งหมายทุกเรื่อง
..........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมบัญชีกลาง เตรียมจ่ายเงินเยียวยาคนพิการที่ได้รับผลกระทบจากโควิด-19 ผ่านระบบ e-Social Welfare 29 พ.ค. 63
วันพฤหัสบดีที่ 21 พฤษภาคม 2563
กรมบัญชีกลาง เตรียมจ่ายเงินเยียวยาคนพิการที่ได้รับผลกระทบจากโควิด-19 ผ่านระบบ e-Social Welfare 29 พ.ค. 63
กรมบัญชีกลางเตรียมความพร้อมสําหรับการจ่ายเงินช่วยเหลือดังกล่าว โดยได้รับความร่วมมือจากกรมส่งเสริมการปกครองท้องถิ่น กรุงเทพมหานคร และเมืองพัทยา ในการส่งข้อมูลของผู้มีสิทธิ เพื่อนํามาตรวจสอบข้อมูลการจ่ายเงิน
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่เกิดการแพร่ระบาดของโรคติดเชื้อไวรัสโคโรนา 2019 (โควิด-19) โดยรัฐบาลได้มีมาตรการช่วยเหลือเยียวยาผู้ได้รับผลกระทบหลายมาตรการ และคณะกรรมการส่งเสริมและพัฒนาคุณภาพชีวิตคนพิการแห่งชาติ ได้มีมติให้ช่วยเหลือคนพิการที่ได้รับผลกระทบจากเหตุการณ์แพร่ระบาดของโรคโควิด-19 คนละ 1,000 บาท จํานวน 1 ครั้ง โดยเป็นคนพิการที่จดทะเบียนตามกฎหมายว่าด้วยการส่งเสริมคุณภาพชีวิตคนพิการ และลงทะเบียนขอรับเงินเบี้ยความพิการต่อองค์กรปกครองส่วนท้องถิ่น โดยกรมบัญชีกลางทําหน้าที่จ่ายเงินให้แก่ผู้มีสิทธิ ผ่านระบบบูรณาการฐานข้อมูลสวัสดิการสังคม (e-Social Welfare) ซึ่งมีจํานวนทั้งสิ้นประมาณ 1.99 ล้านราย แบ่งเป็น ผู้มีสิทธิที่มีข้อมูลจากกรมส่งเสริมการปกครองท้องถิ่น 1,898,357 ราย กรุงเทพมหานคร 87,359 ราย และเมืองพัทยา 1,286 ราย
ขณะนี้ กรมบัญชีกลางเตรียมความพร้อมสําหรับการจ่ายเงินช่วยเหลือดังกล่าว โดยได้รับความร่วมมือจากกรมส่งเสริมการปกครองท้องถิ่น กรุงเทพมหานคร และเมืองพัทยา ในการส่งข้อมูลของผู้มีสิทธิ เพื่อนํามาตรวจสอบข้อมูลการจ่ายเงิน และข้อมูลบุคคลที่มีชีวิตจากกรมการปกครอง ณ วันที่ 31 มีนาคม 2563 ซึ่งเมื่อได้รับการยืนยันข้อมูลจากกรมการปกครองแล้ว กรมบัญชีกลางสามารถจ่ายเงินให้แก่ผู้มีสิทธิได้ ในวันที่ 29 พฤษภาคม 2563 โดยการโอนเงินเข้าบัญชีเงินฝากธนาคารของผู้มีสิทธิ หรือบัญชีผู้ที่ได้รับมอบอํานาจจากผู้มีสิทธิ กรณีที่ผู้มีสิทธิรับเงินสด ติดต่อรับได้ที่องค์กรปกครองส่วนท้องถิ่น
“สําหรับผู้มีสิทธิที่ยังไม่ได้รับเงินในวันที่ 29 พฤษภาคม 2563 ซึ่งเป็นกลุ่มที่ไม่ได้รับเบี้ยความพิการในฐานข้อมูลของกรมบัญชีกลาง รวมถึงผู้ที่ไม่สามารถโอนเงินเข้าบัญชีได้เนื่องจากข้อมูลคลาดเคลื่อน สามารถสอบถามได้ที่กรมส่งเสริมและพัฒนาคุณภาพชีวิตคนพิการ เพื่อดําเนินการขอรับเงินต่อไป” โฆษกกรมบัญชีกลางกล่าว
รัฐบาลไทย-ข่าวทำเนียบรัฐบาล-รมต.นร. นาย เทวัญ ฯ รับมอบหน้ากากอนามัย จำนวน 2,000 ชิ้น จากภาคเอกชน
วันเสาร์ที่ 14 มีนาคม 2563
รมต.นร. นาย เทวัญ ฯ รับมอบหน้ากากอนามัย จํานวน 2,000 ชิ้น จากภาคเอกชน
รมต.นร. นาย เทวัญ ฯ รับมอบหน้ากากอนามัย จํานวน 2,000 ชิ้น จากภาคเอกชน
วันนี้ (4 มีนาคม 2563) เวลา 14.00 น. ณ ห้องรับรอง 1 ตึกบัญชาการ 1 ทําเนียบรัฐบาล Mr. Jack Su Marketing Director บริษัท ซีซีเอส คอมเซอร์วิส (ประเทศไทย) จํากัด ได้มอบหน้ากากอนามัย จํานวน 2,000 ชิ้น แก่นายเทวัญ ลิปตพัลลภ รัฐมนตรีประจําสํานักนายกรัฐมนตรี เพื่อแจกจ่ายให้กับข้าราชการและเจ้าหน้าที่สํานักเลขาธิการนายกรัฐมนตรี ซึ่งมีภารกิจติดตามและสนับสนุนงานของนายกรัฐมนตรี รองนายกรัฐมนตรี รัฐมนตรีประจําสํานักนายกรัฐมนตรีในพื้นที่ต่าง ๆ รวมทั้งสื่อมวลชนประจําทําเนียบรัฐบาลที่ต้องออกไปทําข่าวภารกิจด้วย
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ พร้อมผู้บริหารกระทรวงฯ ร่วมลงนามถวายพระพรสมเด็จพระเจ้าอยู่หัว เนื่องในโอกาสวันเฉลิมพระชนมพรรษา
วันพฤหัสบดีที่ 3 สิงหาคม 2560
รมว.กระทรวงดิจิทัลฯ พร้อมผู้บริหารกระทรวงฯ ร่วมลงนามถวายพระพรสมเด็จพระเจ้าอยู่หัว เนื่องในโอกาสวันเฉลิมพระชนมพรรษา
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) นําคณะผู้บริหารกระทรวงฯ และผู้บริหารหน่วยงานในสังกัด พร้อมทั้งข้าราชการ พนักงานในสังกัดกระทรวงฯ ร่วมลงนามถวายพระพร สมเด็จพระเจ้าอยู่หัวมหาวชิราลงกรณ บดินทรเทพยวรางกูร เนื่องในโอกาสทรงเจริญพระชนมพรรษา 65 พรรษา 28 กรกฎาคม 2560 เพื่อแสดงความจงรักภักดี ณ ห้องแดง ศาลาว่าการพระราชวัง พระบรมมหาราชวัง เขตพระนคร กรุงเทพฯ เมื่อวันที่ 28 กรกฎาคม 2560 ที่ผ่านมา
****************************
รัฐบาลไทย-ข่าวทำเนียบรัฐบาล-“รัฐมนตรีช่วยเกษตรฯ” ชื่นใจ ชาวนาศรีสะเกษหัวใจอินทรีย์
วันจันทร์ที่ 28 สิงหาคม 2560
“รัฐมนตรีช่วยเกษตรฯ” ชื่นใจ ชาวนาศรีสะเกษหัวใจอินทรีย์
“รัฐมนตรีช่วยเกษตรฯ” ชื่นใจ ชาวนาศรีสะเกษหัวใจอินทรีย์
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจเยี่ยมการดําเนินการตามโครงการส่งเสริมการผลิตข้าวอินทรีย์ ณ จ.ศรีสะเกษ เมื่อวันที่ 25 สิงหาคม 2560 ว่า ได้พบปะกับเกษตรกรกลุ่มข้าวอินทรีย์บ้านโนนสําโรง อ.ห้วยทับทัน จ.ศรีสะเกษ ซึ่งคณะผู้ตรวจประเมินจากศูนย์เมล็ดพันธุ์ข้าวสุโขทัยลงพื้นที่ตรวจความพร้อมของแปลงเกษตรกรในการทํานาอินทรีย์ โดยตรวจประเมินพื้นที่ปลูก แหล่งน้ํา การจัดการดินและปุ๋ย การจัดการคุณภาพในกระบวนการผลิตก่อนการเก็บเกี่ยว การบันทึกและจัดเก็บข้อมูล
นางสาวชุติมา กล่าวต่อไปว่า ในการลงพื้นที่ จ.ศรีสะเกษครั้งนี้ ได้เห็นความตั้งใจจริงของเกษตรกรในการปรับเปลี่ยนมาทํานาอินทรีย์ โดยเกษตรกรให้ข้อมูลว่า เดิมข้าวหอมมะลิหอมมาก แต่หลังจากทํานาโดยพึ่งสารเคมี ทําให้ความหอมลดลง คนในหมู่บ้านก็สุขภาพไม่ดี จึงชักชวนสมาชิกให้ปรับเปลี่ยนมาทําข้าวอินทรีย์ นอกจากนี้สัตว์ อาทิ กบ เขียด ปู ปลา ที่เคยหายไปจากท้องนาก็เริ่มกลับคืนมามากขึ้น สุขภาพของสมาชิกก็ดีขึ้น ข้าวมีความหอมเพิ่มขึ้นและสามารถจําหน่ายผลผลิตได้ราคาสูงมากขึ้น มีตลาดรองรับชัดเจน สมาชิกสามารถจําหน่ายข้าวได้เดือนละ 2 - 3 ตัน
สําหรับผลการตรวจประเมินแปลงข้าวอินทรีย์ ณ บ้านโนนสําโรง อ.ห้วยทับทัน จ.ศรีสะเกษ พบว่า กลุ่มเกษตรกรส่วนใหญ่ผ่านการตรวจประเมินเบื้องต้น โดยแต่ละกลุ่มมีความเข้มแข็งและมีความรู้ในด้านของการผลิตข้าวอินทรีย์อยู่แล้ว สามารถปฏิบัติได้ตามข้อกําหนดการผลิตข้าวอินทรีย์ ทั้งนี้ มีบางกลุ่มที่มีแปลงนาใกล้แปลงปลูกอ้อย เกษตรกรยอมลดพื้นที่แปลงนาลงเพื่อใช้เป็นพื้นที่กันชนในการป้องกันไม่ให้สารเคมีจากแปลงอ้อยมาปนเปื้อนแปลงที่เกษตรกรตั้งใจทํานาอินทรีย์ ซึ่งขณะนี้กระทรวงเกษตรฯ โดยกรมการข้าว กําลังเร่งตรวจประเมินแปลงนาที่เข้าร่วมโครงการส่งเสริมการผลิตข้าวอินทรีย์ใน จ.ศรีสะเกษ จํานวน 17 แปลง ให้แล้วเสร็จภายในวันที่ 29 สิงหาคมนี้
เกษตรกรที่สนใจเข้าร่วมโครงการนาอินทรีย์ หรือผู้ประกอบการที่สนใจรับซื้อผลผลิตคุณภาพจากกลุ่มเกษตรกร สามารถติดต่อได้ที่สํานักงานเกษตรและสหกรณ์จังหวัดทุกจังหวัด หน่วยงานของกรมการข้าวในพื้นที่ หรือโทรสายด่วนหมอข้าว 1170 กด
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กรมสรรพสามิตชี้แจง ข่าวการเก็บภาษีผู้ประกอบการสุรา-เบียร์ ล่วงหน้า
วันจันทร์ที่ 2 กรกฎาคม 2561
กรมสรรพสามิตชี้แจง ข่าวการเก็บภาษีผู้ประกอบการสุรา-เบียร์ ล่วงหน้า
อธิบดีกรมสรรพสามิตยืนยัน ปีงบประมาณ 61 กรมสรรพสามิตมีการจัดเก็บรายได้ที่สอดคล้องกับเป้าหมายของกรมฯ และคาดว่า ณ สิ้นปีงบฯ 61 จะสามารถจัดเก็บรายได้เป็นไปตามเป้าหมาย จึงไม่จําเป็นที่จะต้องเร่งให้ผู้เสียภาษีชําระภาษีไว้เพิ่มเติมในขณะนี้แต่อย่างใด
เมื่อวันที่ 19 มิถุนายน 2561 นายกฤษฎา จีนะวิจารณะ อธิบดีกรมสรรพสามิต กรมสรรพสามิต กระทรวงการคลัง ชี้แจงประเด็นข่าวการเก็บภาษีผู้ประกอบการสุรา-เบียร์ ล่วงหน้า ตามที่คอลัมน์ข่าวปนคน คนปนข่าว โดย ช.ชฎา (นสพ.ผู้จัดการรายวัน) นําเสนอข้อมูลว่า ขณะนี้มีกระแสข่าวว่ากรมสรรพสามิต ได้ขอร้องแกมบังคับให้ผู้ประกอบการสุรา-เบียร์ ต้องชําระภาษีล่วงหน้า เพื่อให้การเก็บภาษีเป็นไปตามเป้าหมาย โดยสอดรับกับที่ก่อนหน้านี้ได้ออกประกาศให้ผู้ประกอบการบุหรี่ชําระเงินสดเพื่อซื้อแสตมป์ล่วงหน้า 3 เดือน โดยห้ามวางแบงก์การันตีเหมือนในอดีต ซึ่งการดําเนินการดังกล่าวจะส่งผลต่อผู้บริโภคอย่างหลีกเลี่ยงไม่ได้ ทั้งนี้คอลัมนิสต์พยายามชี้ให้เห็นว่าสาเหตุที่ต้องดําเนินการเช่นนี้ เกิดจากการที่รายได้ของรัฐที่จะต้องได้รับจาก กสทช. มีแนวโน้มขาดหายไป จากกรณีไม่มีผู้เข้าร่วมประมูลคลื่น 1800 MHz ซึ่งจะส่งผลกระทบต่อตัวเลขการจัดเก็บรายได้ของรัฐเป็นอย่างมาก
ข้อชี้แจง
• ผลการจัดเก็บรายได้รัฐบาลสุทธิในช่วง 8 เดือนแรกของปีงบประมาณ 2561 (ตุลาคม 2560 – พฤษภาคม 2561) รัฐบาลจัดเก็บรายได้สุทธิ จํานวน 1,571,788 ล้านบาท สูงกว่าประมาณการตามเอกสารงบประมาณ 60,008 ล้านบาท หรือร้อยละ 4.0 สําหรับกรมสรรพสามิตมีการจัดเก็บรายได้ที่สอดคล้องกับเป้าหมายของกรมสรรพสามิตปีงบประมาณ 2561 และคาดว่า ณ สิ้นปีงบประมาณ 2561 จะสามารถจัดเก็บรายได้เป็นไปตามเป้าหมายที่คาดการณ์ไว้ ดังนั้นกรมสรรพสามิตจึงไม่มีความจําเป็นที่จะต้องเร่งให้ผู้เสียภาษีชําระภาษีไว้เพิ่มเติมในขณะนี้แต่อย่างใด
•ทั้งนี้ เมื่อต้นปีงบประมาณ 2561 กรมสรรพสามิตได้ปรับเปลี่ยนวิธีการชําระภาษีเพื่ออํานวยความสะดวกให้แก่ผู้ประกอบการซึ่งเป็นไปตามพระราชบัญญัติภาษีสรรพสามิต พ.ศ. 2560 ใหม่ โดยให้ผู้ประกอบอุตสาหกรรมเบียร์และน้ํามันสามารถชําระภาษีภายในวันที่ 15 ของเดือนถัดไป ซึ่งผลของการใช้สิทธิชําระภาษีดังกล่าวนี้มิได้ถูกนํามาพิจารณาในการตั้งเป้าหมายรายได้ภาษีสรรพสามิต ปีงบประมาณ 2561 ที่กําหนดไว้ล่วงหน้าก่อนพระราชบัญญัติจะมีผลบังคับใช้ และการใช้สิทธิการชําระภาษีดังกล่าวดําเนินการเช่นเดียวกับสินค้าประเภทอื่น ๆ อาทิ รถยนต์ รถจักรยานยนต์ และเครื่องดื่ม เป็นต้น
•สําหรับกรณีให้ผู้ประกอบการยาสูบสามารถซื้อแสตมป์ล่วงหน้าแทนการใช้สัญญาค้ําประกันค่าภาษีนั้น เนื่องจากเดิมการชําระภาษียาสูบนําเข้าใช้ราคาซีไอเอฟเป็นฐานในการคํานวณภาษี ซึ่งมีความผันผวนตามอัตราแลกเปลี่ยนทําให้การคํานวณภาษีเพื่อชําระจริงขณะนําเข้าจําเป็นต้องใช้วิธีการวางสัญญาค้ําประกันภาษีไว้กับกรมสรรพสามิตก่อนเบิกแสตมป์แล้วจึงชําระภาษีภายหลัง หลังจากพระราชบัญญัติภาษีสรรพสามิต พ.ศ. 2560 มีผลบังคับใช้ ได้มีการเปลี่ยนมาใช้ราคาขายปลีกแนะนําเป็นฐานในการคํานวณภาษีซึ่งมีความชัดเจนในการคํานวณภาษี จึงปรับเปลี่ยนวิธีการจัดเก็บภาษีให้ชําระภาษีด้วยเงินสดทําให้เกิดการสอดคล้องกับการชําระภาษีที่เกิดขึ้นจริง
------------------------
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  6 พฤศจิกายน 2561
วันอังคารที่ 6 พฤศจิกายน 2561
สรุปข่าวการประชุมคณะรัฐมนตรี  6 พฤศจิกายน 2561
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี